Missatge: Alan Greenspan va afirmar ahir que creu que l'economia dels EUA es recuperarà temporalment, però podria tornar a caure de cara a 2010, ja que el procés "no té cames per a caminar". Enllaç. Per altra banda, als matins d'avui, en Sala i Martin n'ha deixat anar diverses d'interessants. També opina que les recuperacions dels PIB que s'observen duen associades el problema dels endeutaments estatals, i que aquests seran l'orígen de possibles problemes de cara a 2010. Afirma (ho dic de memòria) que només hi ha tres maneres de pagar el deute estatal: apujant impostos (complicat en l'actual context), reduint despesa (també complicat), o generant inflació. Ara bé, caldria frenar aquesta inflació, i per això s'haurien d'apujar els tipus, causant conseqüentment una nova frenada de l'economia. No hi ha cap sortida satisfactòria a l'actual situació. Per ser dues veus sistèmiques, d'aquelles que mesuren mil·limètricament el que diuen, no està gens malament, oi? En Sala i Martin, al llarg de l'entrevista, n'ha dites un parell més de potents: 1-Espanya pot veure's expulsada de l'Euro en no complir els requisits. Atenció, que això cada dia es diu més fort.2-Els Estats no treballen per servir a la gent, sinó a grups econòmics, i en aquest país [espanya] els sectors de l'automòbil i immobiliari tenen molta influència. Escolteu l'entrevista, és interessant. La part del Barça és el de menys, és palla per amagar el gra.

Resposta: Jo no soc economista però en aquest fil n'hi ha uns quants i segur que estan molt més ben documentats que jo. I els hi tinc una pregunta. Em podrieu dir alguna predicció que hagi fet el Greenspan als darrers cinc anys que s'hagi acomplert? No era ell el gran il·luminat, el gran gurú del model econòmic que ha fet figa aquest darrer any?